钦定古今图书集成/方舆汇编/职方典/第1484卷 > 《冬入云龙山》廖大亨
## 钦定古今图书集成/方舆汇编/职方典/第1484卷 > 《冬入云龙山》廖大亨

“落叶满香林，人踏叶深厚。积霜湿空谷，高烟平霁岫。
山谷苍且寒，溪毛碧以瘦。宛转为寻幽，古径聊相扣。
枯藤罗带垂，涧咽松涛吼。一僧启荆关，选置转幽秀。
眼旷天地开，万物谢雕镂。高深淡心怀，清暖变气候。
残丝挂衰杨，霜蔓萦寒柚。枫树淡山容，草虫吟冻后。
丹葩引断香，殊觉春光漏。藉草倾玉壶，花间疑美遘。”
孤坐看飞云，永矣忘晴昼。